Uredba Komisije (ES) št. 926/2004

z dne 26. aprila 2004

o uvrstitvi nekaterega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in skupni carinski tarifi [1] in zlasti člen 9(1)(a) Uredbe,

ob upoštevanju naslednjega:

(1) Da bi zagotovili enotno uporabo kombinirane nomenklature, ki je Priloga k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.

(2) Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vse druge nomenklature, ki v celoti ali delno temeljijo na kombinirani nomenklaturi ali jo dodatno razčlenjujejo ter so uvedene s posebnimi določbami Skupnosti zaradi izvajanja tarifnih in drugih ukrepov, ki se nanašajo na blagovno menjavo.

(3) Skladno s temi splošnimi pravili je treba blago, ki je navedeno v stolpcu 1 preglednice iz Priloge, uvrstiti pod ustrezne oznake KN, navedene v stolpcu 2, zaradi razlogov, navedenih v stolpcu 3.

(4) Po členu 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [2] je smiselno predvideti, da se ob upoštevanju predpisov, ki veljajo v Skupnosti za sistem dvojne kontrole in za predhodni in naknadni nadzor Skupnosti nad tekstilnimi izdelki ob uvozu v Skupnost, imetnik zavezujoče tarifne informacije, ki so jo izdali carinski organi držav članic glede uvrščanja blaga v kombinirano nomenklaturo in ki ni v skladu s to uredbo, lahko nanjo sklicuje še 60 dni.

(5) Odbor za carinski zakonik ni podal mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Blago, poimenovano v stolpcu 1 preglednice v Prilogi, se uvrsti v kombinirano nomenklaturo pod oznako KN, navedeno v stolpcu 2.

Člen 2

Ob upoštevanju ukrepov, ki v Skupnosti veljajo za sistem dvojne kontrole in za predhodni in naknadni nadzor Skupnosti nad uvozom tekstilnih izdelkov v Skupnost, se je po členu 12(6) Uredbe (EGS) št. 2913/92 mogoče še 60 dni sklicevati na zavezujoče tarifne informacije, ki so jih izdali carinski organi držav članic in ki niso v skladu s to uredbo.

Člen 3

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. aprila 2004

Za Komisijo

Frederik Bolkestein

Član Komisije

[1] UL L 256, 7.9.1987, str. 1. Uredba, kakor je bila nazadnje spremenjena z Uredbo (ES) št. 2344/2003 (UL L 346, 31.12.2003, str. 38).

[2] UL L 302, 19.10.1992, str. 1. Uredba, kakor je bila nazadnje spremenjena z Aktom o pristopu iz leta 2003.

--------------------------------------------------

PRILOGA

Poimenovanje | Uvrstitvena oznaka KN | Razlogi |

(1) | (2) | (3) |

1.Gotovi izdelek iz cevasto pletene, elastične tkanine (umetna ali sintetična vlakna), kombiniran z nitjo iz gume, v obliki zanke.(trak za lase)(glej fotografijo št. 629) | 61178010 | Uvrstitev določajo splošni pravili 1 in 6 za razlago kombinirane nomenklature, opombi 7(f) in 10 k oddelku XI ter besedila iz oznak KN 6117, 611780 in 61178010. Ob upoštevanju tekstilnega značaja tega izdelka ga je treba šteti za gotovi oblačilni dodatek tako kakor npr. šale, ogrinjala, naglavne rute, kravate in metuljčke. Ni ga mogoče uvrstiti pod tar. št. 9615, ker so izdelki pod to tar. št. običajno narejeni iz plastike, slonove kosti, kosti, rogov, želvovine, kovine itd. Glej tudi pojasnila HS k tar. št. 9615 (3). Poleg tega opomba 10 k Oddelku XI elastične izdelke iz tekstilnih materialov, kombinirane z nitmi iz gume, izrecno vključuje v Oddelek XI. |

2.Gotovi izdelek, sešit v obliko zanke, sestavljen iz elastičnega traku, ki je popolnoma prekrit s tekstilno tkanino(umetna ali sintetična vlakna).(trak za lase)(glej fotografijo št. 630) | 62171000 | Uvrstitev določajo splošni pravili 1 in 6 za razlago kombinirane nomenklature, opomba 7(e) k Oddelku XI ter besedila iz oznak KN 6217 in 62171000. Ob upoštevanju tekstilnega značaja tega izdelka ga je treba šteti za gotovi oblačilni dodatek, ki v tem primeru ni naveden in ne zajet na drugem mestu, tako kakor npr. šale, ogrinjala, naglavne rute, kravate in metuljčke. Ni ga mogoče uvrstiti pod tar. št. 9615, ker so izdelki pod to tar. št. običajno narejeni iz plastike, slonove kosti, kosti, rogov, želvovine, kovine itd. Glej tudi pojasnila HS k tar. št. 9615 (3). |

+++++ TIFF +++++

--------------------------------------------------